На основу члана 6. Правилника о условима и начину коришћења подстицајних средстава у пољопривреди као финансијске подршке пољопривредним произвођачима у и унапређењу и развоју пољопривредне производње(„Службени гласник града Врања“,број: 16/2014), члана 9. Правилника о раду Комисије за доделу подстицајних средстава из буџета града („Службени гласник града Врања“, број: 16/2014), Комисија за доделу подстицајних средстава из буџета града у пољопривреди, уз сагласност Градског већа, расписује 

  
КОНКУРС
за доделу подстицајних средстава у пољопривреди у 2014. години на територији града  Врања

I Предмет Конкурса 
	Предмет Конкурса је финансијска подршка пољопривредним произвођачима са територије града Врања у унапређењу пољопривредне производње.
	Средства за намену из претходног става планирана су у буџету града  за 2014.годину и биће реализована у етапама.
	 
II Коришћење финансијске подршке
Право на финансијску подршку имају пољопривредни произвођачи и чланови њиховог домаћинства који се баве пољопривредном производњом под условом да:
- је пољопривредно газдинство уписано у Регистар пољопривредних газдинстава са активним статусом у складу са Правилником о начину и условима уписа и вођења Регистра пољопривредних газдинстава;
- су носиоци или чланови пољопривредног газдинства са пребивалиштем на територији града Врања, уписани у регистар пољопривредних газдинстава по основу права својине односно закупа пољопривредног земљишта које се налази на територији града Врања и који се баве пољопривредном производњом.
Сви они са којима град има лоше искуство услед не испуњавања уговорених обавеза или услед недомаћинског понашањапрема према инвестицији, немају право остваривања финансијске подршке по овом конкурсу.
                                          
III Врсте подстицаја
              Финансијска подршка пољопривредним произвођачима односи се на унапређење пољопривредне производње и то:

1. Повртарску производњу: 
            - набавка пластеника – 50% од вредности инвестиције;
2. Сточарску производњу:
- набавка квалитетног приплодног материјала-стеоне јунице, ради унапређења генетског потенцијала у говедарству 50% од вредности инвестиције ,
- куповина квалитетног приплодног материјала ради унапређења генетског потенцијала у овчарству и козарству 70% од вредности инвестиције ,
-финансирање вештачког осемењавања и рад матичне службе кроз суфинансирање рада организација које се баве матичном евиденцијом и селекцијом у сточарству и финансирањем рада организација које се баве вештачким осемењавањем крава.

            3.  Пчеларска производња – набавка опреме у пчеларству(сандук са рамовима) 50% од вредности инвестиције.
	4. Бушење бунара, опрема за нaводњавање пољопривредних култура:
- бушење бунара, опрема за наводњавање пољопривредних култура 50%  од вредности инвестиције;

5.Воћарска производња:
-набавка садног материјала до 100% вредности инвестиције,

IV Потребна документација за конкурисање

А ПОТРЕБНА   ДОКУМЕНТА
                                
Oсновна документација потребна за подстицаје из тачке 1,2(oсим за вештачко осемењавање) ,3,4 и 5.
1. попуњена Пријава са обавезним потписом подносиоца;
2. доказ о власништву или другом начину коришћења обрадивог пољопривредног                             земљишта, односно лист непокретности  или   уговор о закупу;
3. потврду о регистрацији пољопривредног газдинства (активан статус);
4. извод из регистра пољопривредног газдинства са подацима о газдинству, броју              чланова газдинства и структури пољопривредне производње
5. уверење локалне пореске администрације (ЛПТ);
6. фотокопија личне карте подносиоца;
7. предрачун – профактура или предуговор за куповину одабране инвестиције;

Како би град могао да изврши пренос свог дела учешћа у суфинансирању Кандидати који буду остварили право на суфинансирање односно кандидати који су добили сагласност града за суфинансирање инвестиције по приложеном предрачуну-профактури, а након куповине инвестиције дужни су да комисији за доделу подстицајних средстава накнадно доставе:

1. фискални рачун купљене инвестиције или купопродајни уговор и извод из банке о трансферу средстава (изузев за воћарство-тачка5);
2. доказ о постојању и број наменског рачуна код банке за регистровано пољопривредно газдинство(изузев за воћарство-тачка 5);
3.  доказ о осигурању купљене инвестиције.

           
             Документација потребна за подстицај  из тачке 2-финансирање вештачког осемењавање крава и рад матичне службе :

1.попуњена Пријава са основним подацима и обавезним потписом подносиоца;
2.фотокопија личне карте подносиоца;
3.уверење локалне пореске администрације (ЛПТ)

Захтев и приложена документација остају трајно у архиви и не враћају се подносиоцу па се могу доставити и оверене фотокопије наведене документације.


Б ПОСЕБНИ УСЛОВИ И ДОДАТНА ДОКУМЕНТАЦИЈА 
	
1) ПОВРТАРСКА ПРОИЗВОДЊА - да би регистровани пољопривредни произвођач могао да добије подстицајна средства за пластенике потребно је да оформи пластеник на најмање 400м2 и да поред основне документације достави и доказ о осигурању инвестиције.

Предност ће имати удружени пољопривредни произвођачи који имају искуства у бављењу овим послом и газдинства чији се чланови баве искључиво пољопривредном производњом.

 2) СТОЧАРСКА ПРОИЗВОДЊА-за куповину квалитетног приплодног материјала. Да би регистровани пољопривредни произвођач могао да добије подстицајна средства потребно је да поред основне документације достави и доказ о осигурању инвестиције.

- Говедарство - за куповину квалитетног приплодног материјала у говедарству потребно је да регистровани пољопривредни произвођач  у свом власништву има најмање две стеоне јунице, краве и да купи 2  стеоне јунице.

- Овчарство - за куповину квалитетног приплодног материјала у овчарству потребно је да регистровани пољопривредни произвођач  купи 11 женских и  једно мушко грло.
 
- Козарство - за куповину квалитетног приплодног материјала у козарству потребно је да регистровани пољопривредни произвођач купи 11 женских и  једно мушко грло. 

 - ВЕШТАЧКО ОСЕМЕЊАВАЊЕ - корисник финансирања вештачког осемењавања и рада матичне службе од комисије добија потврду да није користио неку од осталих мера подстицајних средстава и исту даје на увид  организацији која обавља вештачко осемењавање крава и уматичење грла, а одабрана  је од стране града.
Предност ће имати удружени пољопривредни произвођачи који имају искуства у бављењу овим послом, газдинства чији се чланови баве искључиво пољопривредном производњом, као пољопривредна газдинства која имају смештајне капацитете у складу са зоотехничким захтевима, довољне количине сточне хране из сопствене производње за исхрану укупног броја држаних животиња. 
Квалитетни приплодни материјал у сточарству подразумева животиње које имају свој пасош који мора бити у складу са ушним бројем за свако грло и налази се у матичној евиденцији код надлежних служби.

3) ПЧЕЛАРСКА ПРОИЗВОДЊА – куповина набавка опреме у пчеларству. Поред основне документације, пољопривредници који се баве пчеларством треба да доставе Уверење о регистрованом пчелињаку и да регистровани пољопривредни произвођач у свом власништву има најмање 20 кошница и купи 6 сандука са рамовима. Предност ће имати удружени пољопривредни произвођачи који имају искуства у бављењу овим послом, газдинства чији се чланови баве искључиво пољопривредном производњом.

          4) БУШЕЊЕ БУНАРА, ОПРЕМА ЗА НАВОДЊАВАЊЕ пољопривредних култура и слично.  Предност ће имати захтеви за бунаре који покривају веће појединачне површине и веће удружене површине више пољопривредних произвођача.

5)  ВОЋАРСКА ПРОИЗВОДЊА – набавка садног материјала: Поред основне документације потребне за све врсте подстицаја да би регистровани пољопривредни произвођач могао да добије подстицајна средства у воћарству потребно је да подигне засад на површини од најмање 50 ари за дрвенасте воћне врсте или за површину од најмање 30 ари за јагодичасте воћне врсте. Густина садње утврђује се стандардом за одређену воћну врсту у складу са савременом технологијом произвидње. Набавку садног материјала врши надлежна служба града, након чега пољопривредни произвођачи који су остварили право на подстицај, врше преузимање садног материјала и обавезују се да садњу изврше на правилно припремљеном земњишту уз правилну примену агротехничких мера и редовно одржавање подигнутог вишегодишњег засада.Предност ће имати удружени пољопривредни произвођачи који имају искуства у бављењу овим послом, газдинства чији се чланови баве искључиво пољопривредном производњом.
Набављени садни материјал треба да има сертификат о здравственој исправности.

V  Права и обавезе корисника подстицајних средстава
Заинтересовани пољопривредни произвођачи могу да конкуришу само за једну врсту подстицаја.
Корисници подстицајних средстава имају обавезу да доставе тачне податке и веродостојне доказе уз пријаву. Комисија има право да проверава све наводе у конкурсној документацији утврди и провери тачност приложене документације изласком на лице места и да по потреби тражи доставу додатне документације. Корисници подстицаја су дужни да надлежној стручној пољопривредној служби и
комисији за доделу подстицајних средстава у пољопривреди омогуће вршење надзора и пруже потребне податке и информације и након преузимања подстицаја. Сва права и обавезе корисника подстицаја уређују се Уговором.  
Корисник подстицаја дужан је да се домаћински односи према предмету подстицаја и нема права да отуђује исте пре истека периода од 10 година, а за воћарство од 20 година.
Корисник подстицаја дужан је да осигура предмет суфинансиране инвестиције. 
Корисник подстицаја се обавезује да води бригу о здравственој заштити и репродукцији предметних животиња.
У циљу  настављања помагања пољопривредних произвођача  у свим областима сточарства корисници подстицаја за сточарство обавезује се да:
- граду врати 8 уматичених  грла, исте или приближно исте старости као грла која су била предмет суфинансирања, за период од 5 година (за кориснике суфинансирања у сточарству-козе и овце).
- граду врати 1 уматичену стеону јуницу исте или приближно исте старости као грла која су била предмет суфинансирања,за период од 5 година (за кориснике суфинансирања у сточарству-говедарству).
- граду уступи 3 ројева пчела са матицом, на рамовима са 50%попуњености рама са леглом и 2 рама хране, на начин који се предвиди уговором а у циљу да се помогне пчеларима почетницима (за кориснике суфинансирања у пчеларству).

Корисник подстицаја дужан је да се придржава прописа којима се уређују стандарди квалитета животне средине, заштита јавног здравља, заштита здравља животиња и биљака, заштита добробити животиња и заштита пољопривредног земљишта.
Корисник подстицаја дужан је да чува документацију која се односи на остваривање права на подстицаје најмање 5 година од дана њихове наплате. 
Корисник подстицаја дужан је да врати износ средстава који је примио на основу нетачно приказаних података или који је ненаменски користио, увећан за износ затезне камате, најкасније у року од 30 дана од дана правоснажности решења. 
Уколико комисија установи да корисник подстицајних средстава не испуњава оптималне услове држања , исхране, здравствене заштите животиња или не испуњава било коју од уговорених обавеза, иста доноси Решење о повраћају средстава,одузимању животиња, односно било које суфинансиране инвестиције, без права корисника на надокнаду. 
Корисници подстицаја су дужни да надлежној стручној пољопривредној служби Градске управе омогуће вршење надзора и пруже потребне податке и информације како пре тако и после инвестирања. 
Лица из претходног става дужна су да у одређеном року доставе или припреме податке и материјале који су потребни за вршење послова контроле коришћења подстицајних средстава. 


VI Закључивање уговора 

Испуњеност услова за остваривање права на подстицаје утврђује Комисија за доделу подстицајних средстава у пољопривреди  на основу приложене документације,предрачуна, утврђивања стања и даје сагласност на суфинансирање инвестиције . 
Ради давања сагласности на суфинансирање инвестиције а на основу предрачуна, профактуре или предуговора и приложене документације Комисија ће заседати и одлучивати у складу са потребама.
Регистрована пољопривредна газдинства која су изабрана за коришћење подстицајних средстава на основу Конкурса за доделу подстицајних средстава за унапређење и развој пољопривредне производње на територији града Врања, закључују Уговор о регулисању међусобних правa и обавеза уговорених страна, чиме се обавезују у уговореном року.
  О исплати средстава учесницима конкурса одлучује градоначелник решењем у року од 15 дана од истека рока за подношење пријава.
Исплата средстава врши се на наменски текући рачун корисника,осим за воћарство и вештачко осемењавање, на основу решења градоначелника,  а на предлог Комисије, која врши одабир корисника средстава.  

	
VII Објављивање Конкурса и подношење пријаве
за доделу подстицајних средстава

Конкурс се објављује у недељнику новине „Врањске“ и званичном сајту града  www.vranje.org.rs  .
Kонкурс ће бити отворен до утрошка средстава, а најкасније до 30.11.2014.године.
	Пријаву за конкурс и све потребне информације у вези са конкурсом можете добити у  Канцеларији бр. 13  - Служба за пољопривреду Градске управе града Врања, сваког радног дана или на телефон број: 402-348, контакт особа Небојша Поповић. 
	Конкурсни образац може се преузети и са званичног сајта града www.vranje.org.rs .
Пријава са потребном документацијом се подноси на шалтеру Писарнице у Услужном центру Градске управе града Врања или на адресу:

Град Врање
Комисији за доделу подстицајних средстава у пољопривреди са назнаком „Пријава на конкурс за доделу подстицајних средстава у пољопривреди“, са назнаком „не отварати“.
Краља Милана бр. 1
17500 Врање
Непотпуну и неблаговремено поднету документацију Комисија за доделу подстицајних средстава у пољопривреди неће узимати у разматрање.

РЕПУБЛИКА СРБИЈА
ГРАД ВРАЊЕ


Пријава за доделу подстицајних средстава у пољопривреди у 2014. години на територији града  Врања


	ОСНОВНИ ПОДАЦИ О ПОДНОСИОЦУ ПРИЈАВЕ 

	1.Име ипрезиме
	

	 2.Број ЛК,место издавања и ЈМБГ
	

	 3.Адреса становања (место, улица и број)
	

	4.Контакт телефони (фиксни/ мобилни)
	 

	5. Адреса пољопривредног газдинства (место, улица и број) 
	 

	6. Катастарска општина и бр.КП , број поседовног листа.
	 

	  
7.Радна активност




	1. Бави се искључиво пољопривредом
2. Пољопривреда је претежна делатност (више од 50% радног времена)
3. Пољопривреда је додатна делатност (мање од 50% радног времена)
4. Пензионер 

	 8. Број регистрованог пољопривредног газдинства
	 

	9. Датум регистрације пољопривредног газдинства
	 

	 10. Број чланова породичног пољопривредног газдинства
	 

	11. Статус подносиоца пријаве у пољопривредном газдинству
	1. Носилац пољопривредног газдинства
2. Члан породичног пољопривредног газдинства

	
	

	 
12.Врста пољопривредне производње која се обавља
	1. Ратарска производња
2. Повртарска производња на отвореном простору
3. Повртарска производња у затвореном простору
4. Вишегодишњи засади
5. Сточарска производња
Остало____________________
 

	13.Врста  жељене субвенције
	I     Повртарску прозводњу
   1. пластеници – до 50% од вредности инвестиције; 
I I   Сточарску производњу 
         1. куповина квалитетног приплодног материјала ради унапређења генетског потенцијала у говедарству - до 50 % од вредности инвестиције,
     2. куповина квалитетног приплодног материјала ради унапређења генетског потенцијала у козарству до 30% од вредности инвестиције.
     3.  куповина квалитетног приплодног материјала ради унапређења генетског потенцијала у овчарству до 30% од вредности инвестиције.
     4.  финансирање вештачког осемењавања и рад матичне службе.
I I I   Пчеларска производња
    1.  куповина кошница до 50% од вредности инвестиције.
IV     Бушење бунара
          1. бушење бунара, опрема за наводњавање пољопривредних култура и слично до 50%  од вредности инвестиције, а највише до 20м дубине.
V       Воћарска производња:
1. набавка садног материјала до 100% вредности инвестиције,
2.  суфинансирање пројеката невладиних организација и донатора без учешћа произвођача.        

	 У редовима 7, 11, 12 и 13 заокружите одговарајући број

	


   Под пуном материјалном и кривичном одговорношћу ИЗЈАВЉУЈЕМ  да сам пре попуњавања обрасца исти пажљиво прочитао и разумео, као да су горе наведени подаци тачни.


У Врању, ________  2014. године                                          Потпис подносиоца пријаве             	
	    ________________________

